Allison Reed
Elison Rid (Allison Reed, g. 1994 m. birželio 8 d. Kalamazu) – JAV dailiojo čiuožimo sportininkė. Daugkartinė Lietuvos čempionato nugalėtoja. Nuo 2017 m. varžosi šokių ant ledo disciplinoje po Lietuvos vėliava su partneriu Sauliumi Ambrulevičiumi. Gimė japonės ir amerikiečio šeimoje. 2010 m. kartu su Otaru Japaridze dalyvavo 2010 m. žiemos olimpiadoje po Gruzijos vėliava ir užėmė 22-ą vietą. 2021 m. kartu su partneriu Sauliumi Ambrulevičium iškovojo teisę Lietuvai dalyvauti 2022 m. žiemos olimpinėse žaidynėse. Lietuvos prezidentui Gitanui Nausėdai dukart atsisakius suteikti Rid Lietuvos pilietybę, pora neteko galimybės dalyvauti olimpinėse žaidynėse. 2024 m. sausio 13 d. 2024 m. Europos dailiojo čiuožimo čempionate Kaune A. Reed ir Saulius Ambrulevičius pelnė bronzos medalius.